“کفن زاناں چہ پولنگ ء- نہ رکھیت””
 ( ڈولی بیگ )
 اے دنیا بے گناھی جاگہے نہ انت.
 زمین جمبیت، دریا موتک کاریت.
 ھدا کولے بکنت کول ء- نہ بجیت.
 منی مارشت ء_ آدینکے ہرابیں.
 اگاں رنگانے شوداں زنگ بندیت.
 بنی آدم گشۓ چو اوشتر ء- انت.
 ھدا سوار انت ءو شیتان ء- مہار انت.
 ہزاراں حور بکشاتگ وتی من.
 جہان ء- یک جنکے دست نہ کپتگ.
 مروچاں دوزہی انچو بہیل انت.
 جہان ء- آس روک ء- آس نیست انت.
 منا یک جاگہے الم بہ شوھاز.
 بہشت ء- دست نہ کپتاں دوزہ ء- بیا.
 نسیب ء_ چاگل ء- ترمپے بہ مانیت.
 اگاں زند ء_ سپر راہ ء- مہ دروھیت.
 من انچیں کسہے کاراں پہ راج ء-.
 کسی گوشدارگ ء- گوش مہ لوٹیت.
 جہان ء_ وت گڈیں گپاں یلو کن.
 گریبی کئے گشیت زاناں شگانے.
 ہزاراں سوالیان ء- داد بکشیت.
 کلندر ہم وتی وھد ء- پکیرے.
 نہ زاناں جمبران ء- چون بوتگ.
 دلی زہرے کتگ ڈیھ ء- نیاینت.
 منی ارسان ء- بستارے نیست.
 جنکاں آپ ء_ توک ء- سر نہ ششتگ.
 ہما انت یک برے دست ء- لگشتگ.
 ہزاراں سال ویران ء- چکراں.
 جہان ء_ کنڈ کنڈ ء- گشتگاں من.
 شوھاز ء- آ وپاداریں گنوک ء_.
 پدا ڈولی منی دست ء- نہ کپتگ.